Καλλιθέα 20/10/20203

Αγαπητοί μας συμμαθητές και συμμαθήτριες των σχολείων της Θεσσαλίας

Όλοι εμείς οι μαθητές και οι μαθήτριες του 2ου Γυμνασίου Καλλιθέας, όπως Κι όλοι οι κάτοικοι της πατρίδας μας , είδαμε την τεράστια καταστροφή των σπιτιών, των σχολείων σας και των καλλιεργειών των γονιών σας από τις πρόσφατες πλημμύρες.

Σοκαριστήκαμε και νιώσαμε ανησυχία, αγωνία, λύπη, στενοχώρια. Συνειδητοποιήσαμε ότι αυτό θα μπορούσε να συμβεί στον καθένα από εμάς και στη δική σας θέση να βρισκόμαστε εμείς. Αντιλαμβανόμενοι και νιώθοντας τη δύσκολη κατάσταση στην οποία βρίσκεστε, αποφασίσαμε να σταθούμε στο πλευρό σας δείχνοντας έμπρακτα την αλληλεγγύη μας.

Γι αυτό συγκεντρώσαμε διάφορα σχολικά είδη, ελπίζοντας ότι θα σας στηρίξουμε και θα σας κάνουμε να νιώσετε την έγνοια μας και την αγάπη μας.

Ευχόμαστε να μην αντιμετωπίσετε άλλες δυσκολίες για την υπόλοιπη σχολική χρονιά, αλλά και ποτέ άλλοτε στη ζωή σας.

Με αγάπη

Οι μαθητές και οι μαθήτριες του 2ου Γυμνασίου Καλλιθέας